Rikunarita-ORG/Wikinium huggingface dataset:
# Политология

Политоло́гия (грек тилинен πολιτικός — коомдук, πολίτης — атуул, андан сон πόλις — шаар; байыркы грек тилинен λόγος — окуу, соз), же саясый илим, — саясат тууралуу илим, адамдардын ишмердуулугунун озгочо сферасы, бийликке, коомдун саясий-мамлекеттик организациясына, саясий институттарга, принциптерге, нормаларга, коомдун кунумдук турмушунун функционалдуулугун камсыз кылуу учун, адамдардын, коомдун жана мамлекеттин оз ара мамилелерине байланыштуу маселелер каралат.
# Иоганн Готфрид Гердер

Иоганн Готфрид Гердер|  |
| Толук аты-жөнү | Иоганн Готфрид Гердер |
| Англис тилинде | Johann Gottfried Herder |
| Төрөлгөн | 25.8.1744 Моронг, Чыгыш Пруссия |
| Көз жумган | 18.12.1803 Веймар, Ыйык Рим империясы |

**Гердер, Иоганн Готфрид** (1744–1803) – немис философ-агартуучу, жазуучу, адабиятчы.

1762–64-жылы Кенигсбергде окуп, Кантты уккан. Канттын акылды сындоо эмгегин четке кагып, ага тааным, билим жөндөмүнүн «физиологиясын» жана акылга караганда тилдин биринчилигин карама-каршы койгон.

Антон Граф. И. Г. Гердердин портрети, 1785.
Мейкиндик жана убакыт жөнүндө түшүнүктү Гердер тажрыйбадан алып чыгарган, материя менен тааным формасынын биримдигин жактаган. Ал ар кыл элдердин рухий маданиятынын өзүнчөлүк касиетин баса көрсөткөн. Коомдун өнүгүшүндө өндүрүш менен илимдин ролу жөнүндө ой болжоо айткан.

## Колдонулган адабияттар

* Философия: энциклопедиялык окуу куралы/Мамлекеттик тил жана энциклопедия борбору.-Б.: 2004,ISBN 9967-14-020-8
# Германистика

**Германистика** – герман тилдүү элдердин тили, адабияты, тарыхы, материалдык жана рухий маданиятын изилдеген илимий дисциплиналардын жыйындысы. Термин көпчүлүк учурда байыркы жана азыркы герман тилдери, диалектилери, ошондой эле адабиятын изилдеген илим маанисинде колдонулат. Германистикага даниялык илимпоз Р. Раск (17871832) жана немец илимпозу Я. Гримм (1785-1863) негиз салышкан. 20-кылымдын экинчи жарымынан АКШ, СССР, Японияда Германистика боюнча ири илимий борборлор түзүлгөн.

## Колдонулган адабияттар

* “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4
# Логикалык атомизм

Логикалык атомизм– номиналисттик жана плюралисттик чындык жөнүндөгү окуу катары 20-к-дын 20-жылдарында Рассел менен Витгенштейн тарабынан түзүлгөн. Логиалык атомизмдин логикалык тилди түзүүгө умтулган. Логикалык атомизм бир постулаты тилди чындыктын образы катары карап, сүйлөмдү объектинин чагылышы менен дал келгендик деп эсептейт. Логикалык атомизм теориясы чындыктын, ички бири-бири менен байланышын танып, тааным процессин атомардык фактыларды жазуунун чексиздиги катары караган.

## Колдонулган адабияттар

* Мамлекеттик тил жана энциклопедия борбору. Философия энциклопедиялык окуу куралы. - Б.:2004 ISBN 9967-14-020-8
# Тель-Авив

Тель-Авив
Тель-Авив
**Тель-Авив** – Израилдеги шаар. Жер Ортолук деңиздеги порт. Калкы 404,8 миң (2011, агломерациясы менен 3,4 млн). Алмаз кырдалат. Эл аралык аэропорту бар. Өлкөнүн финансы борбору. Химиялык-фармацевтика, текстиль, машина куруу, тамак-аш, булгаары – бут кийим, полиграфия өнөр-жай ишканалары иштейт. Театрлар, музейлер, китепканалар ж. б. бар.

1909-ж. Яффа шаарынан түндүк тарапта негизделип, 1949-ж. экөө бириктирилип, азыркыдай аталып калган. Туризм өнүккөн. 2003-ж. шаардагы «Буурул шаар» архитектуралык ансамбли (1930-50) Бүткүл дүйнөлүк мурастын тизмесине киргизилген.

## Колдонулган адабияттар

* “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9
# 2-июнь

|  |
| --- |
|  ← **июнь** → |
| Дш | Шш | Шр | Бш | Жм | Иш | Жк |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |   |   |   |   |   |
| 2026-ж. |

**2-июнь** — Григорий календары боюнча 153-күнү (толук жылда 154), жылдын аягына чейин 212 күн бар.

## Майрамдар

## Окуялар

### **Кыргызстанда**

### **Дүйнөдө**

## Төрөлгөндөр

## Каза болгондор